Για την ηλεκτρονική αίτηση μεταβίβασης αυτοκινήτου, θα πρέπει να ακολουθήσεις τα παρακάτω βήματα:
Εισέρχεσαι στο drivers-vehicles.services.gov.gr, αφού γίνει ταυτοποίηση των στοιχείων σου μέσω κωδικών Taxisnet ή με κωδικό μιας χρήσης (OTP – One Time Password), τον οποίο λαμβάνεις στο κινητό που έχεις καταχωρήσει στο Εθνικό Μητρώο Επικοινωνίας.
Επιλέγεις το όχημα το οποίο θέλεις να μεταβιβάσεις καθώς και τη Διεύθυνση Μεταφορών και Επικοινωνιών που θα διεκπεραιώση την αίτηση.
Συμπληρώνεις το Α.Φ.Μ του αγοραστή του αυτοκινήτου σου.
Αποστέλλεται ειδοποίηση με SMS και μέσω email στον αγοραστή και εκείνος ταυτοποιείται και αποδέχεται τη συναλλαγή.
Λαμβάνεις ειδοποίηση για την ολοκλήρωση της μεταβίβασης.
Μετά την ολοκλήρωση της διαδικασίας, ο αγοραστής θα μπορεί να λάβει ψηφιακά μέσω του gov.gr βεβαίωση υποβολής αιτήματος και πλήρωσης των προϋποθέσεων για την μεταβίβαση του οχήματος. Με την βεβαίωση, θα έχει το δικαίωμα να κυκλοφορεί στην Ελλάδα με το υπο μεταβίβαση όχημα για 30 ημέρες. Η βεβαίωση, θα είναι διαθέσιμη στο my.gov.gr, του αγοραστή αλλά και του πωλητή. Σε αυτό το διάστημα, θα πρέπει να προχωρήσει στην ασφάλεια του νέου του αυτοκινήτου.
Μόλις ολοκληρωθεί η έκδοση της νέας άδειας κυκλοφορίας, ο αγοραστής θα ενημερωθεί για την παραλαβή της από την αρμόδια Υπηρεσία Μεταφορών. Για την παραλαβή της θα πρέπει να έχει μαζί του το αποδεικτικό εξόφλησης των τελών αδείας και μεταβίβασης του οχήματος.
Μπορείς να βρεις αναλυτικές πληροφορίες για την ηλεκτρονική μεταβίβασης του οχήματος μέσω Gov.gr στο σχετικό εγχειρίδιο χρήσης.